Miller knak nie sommer onder drukDavid Miller het die wedstryd – en die reeks – met ’n ses teen Engeland beklink. Foto: Marco Longari/AFP. David Miller is die stuurman wat die Suid-Afrikaanse krieketskip nou al twee keer na veilige waters met van sy beste lopiejaagtog-vertonings gelei het. In 2016 het hy 118 lopies vanaf slegs 79 aflewerings teen Australië gemoker om toe te sien dat die Proteas die verlangde 372 lopies vir ŉ oorwinning kon aanteken. Sy beurt het 16 grenshoue ingesluit en hy het ŉ uitstekende vennootskap van 107 lopies om die sewende paaltjie saam met Andile Phehlukwayo geniet om die Protea-wa deur die drif te trek. Meer onlangs – Sondag om presies te wees – het hy met sy 58 lopies ŉ belangrike rol in Suid-Afrika se suksesvolle lopiejaagtog teen Engeland vertolk. Temba Bavuma het weliswaar die toekenning vir die beste hoofspeler ontvang, maar Miller se vertoning was beslis ook ŉ Oscar werd – al was dit meer in ŉ ondersteunende hoedanigheid. ???????? ???????????????? ???????????????????????????????????? ???????? ???????????????????????? ???????????? ???????????????????? ???????? ????????????????????????????????????????????????! The Proteas seal a series win by becoming only the second team to chase 340+ in an ODI against England. Bavuma top scored with 109 off 102 ????#SAvENG pic.twitter.com/83c3Av7I4D — SuperSport ???? (@SuperSportTV) January 29, 2023 Hy word tereg as een van Suid-Afrika se beste witbalkrieketspelers nóg gereken. In 151 internasionale eendagwedstryde slaan hy sy lopies teen ŉ gemiddeld van 42,32 en ŉ treftempo van 102,03. Hoewel hy nog altyd ŉ man vir ŉ krisis-situasie was, het hy tydens verlede jaar se Indiese Premierliga behoorlik vlamgevat. Die 33-jarige kolwer het toe 481 lopies teen ŉ gemiddeld van 68,71 en ŉ treftempo van 142,72 vir die Gujarat Lions geslaan en hy het onder meer drie sesse op ŉ streep teen die Rajasthan Royals geslaan om sy span se plek in die eindstryd te verseker. “Ek weet presies wat my rol in die span is, ek kry gereeld speelkans en ek geniet my spanmaats se ondersteuning,” het Miller destyds in ŉ onderhoud met Star Sports gesê. “Terselfdertyd speel ek nou al vir ŉ hele paar jaar en ek verstaan my spel nou baie beter as in die begin. In druksituasies waai die wedstrydplan dikwels by die stadionvenster uit, maar ek doen my bes om die oorspronklike plan te volg.” Suid-Afrika se beste lopiejaag-vertonings: